Bedriftsnavn:

Naseskylling

Dette er ei rettleiing til pasientar som får strålebehandling mot nasen og kor legen tilrår naseskylling i forbindelse med denne.

Strålebehandling irriterer slimhinnene og kan medføre sårheit, tørrleik og skorpedanning i nasen. Skylling med fysiologisk saltvatn vil bidra til å halde nasen open, slimhinnene reine og å løyse opp skorper.

Sånn gjer du:

Bruk fysiologisk saltvatn (NaCl 0,9 %), som du får kjøpt på apoteket.

Fyll litt lunkent saltvatn i ei skål.

Stå godt framoverbøygd over vasken.

Klem av for det eine naseboret med ein finger.

Trekk eller snus saltvatnet opp i det andre naseboret, og blås eller spytt vatnet ut igjen.

Gjenta skyllinga 2 – 3 gonger i kvart nasebor.

Skyll to gonger dagleg, eller som anvist av legen.

Saltvatnet bør ikkje svelgast.

Ein kan alternativt bruke ein liten gummiballong eller ”nasehorn” med spiss tut til skyllinga. Denne fås kjøpt på apoteket.

Haukeland Universitetssjukehus

Avdeling for kreftbehandling og medisinsk fysikk

www.helse-bergen.no/avd/kreftavdelinga